Diari Oficial de la Generalitat Valenciana


Sumari del DOGV 9527, del 06-02-2023 (2023/1098)

RESOLUCIÓ de 30 de gener de 2023, del director general de Fons Europeus de la Conselleria d'Hisenda i Model Econòmic, per la qual s'acompleix l'article 26 de la Llei 21/2013, de 9 de desembre, d'avaluació ambiental, sobre l'obligació de publicitar l'adopció de determinats plans o programes en el medi ambient.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9527

Data del DOGV
:   06-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1098


Data del document
:   30-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * impacte ambiental
    * anunci públic
    * accés a la informació
    * política de medi ambient
    * legislació

RESOLUCIÓ de 30 de gener de 2023, del director general de Fons Europeus de la Conselleria d'Hisenda i Model Econòmic, per la qual s'acompleix l'article 26 de la Llei 21/2013, de 9 de desembre, d'avaluació ambiental, sobre l'obligació de publicitar l'adopció de determinats plans o programes en el medi ambient. [2023/1098]  
  
La Llei 21/2013, de 9 de desembre, d'avaluació ambiental en l'article 26 estableix, dins de la fase final del procediment, l'obligació de publicitar l'adopció dels programes. Es tracta d'una exigència derivada directament de la Directiva 2001/42/CE del Parlament Europeu i del Consell de 27 de juny de 2001, relativa a l'avaluació dels efectes de determinats plans i programes en el medi ambient.  
  
Aquest requisit de publicitat implica que l'òrgan substantiu remetrà per a la seua publicació en el Boletín Oficial del Estado o diari oficial corresponent la següent documentació:  
a) La resolució per la qual s'adopta el programa, i una referència a l'adreça electrònica en la qual l'òrgan substantiu posarà a la disposició del públic el contingut íntegre d'aquest programa.  
b) Un extracte que incloga els següents aspectes:  
1. De quina manera s'han integrat en el pla o programa els aspectes ambientals.  
2. Com s'ha pres en consideració en el pla o programa l'estudi ambiental estratègic, els resultats de la informació pública i de les consultes, incloses les consultes transfrontereres i la declaració ambiental estratègica, així com, quan siga procedent, les discrepàncies que hagen pogut sorgir en el procés.  
3. Les raons de l'elecció de l'alternativa seleccionada, en relació amb les alternatives considerades.  
c) Les mesures adoptades per al seguiment dels efectes en el medi ambient de l'aplicació del programa.  
Als efectes anteriors, la resolució que ha aprovat el Programa és la Decisió d'Execució de la Comissió C (2022) 9729 de 16 de desembre de 2022, la qual es pot consultar, juntament amb el referit Programa FEDER de la Comunitat Valenciana per al període 2021-2027 en la següent adreça electrònica: https://hisenda.gva.es/va/web/fons-europeus/2021-2027/feder/programacio   
Quant a la resta de la informació sol·licitada, es recull en els annexos I i II d'aquesta resolució.  
  
València, 30 de gener de 2023.- El director general de Fons Europeus: Andreu Iranzo Navarro.